Mudzimu Nthusa | LekkeSlaap
Mudzimu Nthusa: Hooffoto's
Adres: Farm Belleveuw, , Musina, 0900, Limpopo
Vanaf R4 950 per nag (vir 11 persone)
Mudzimu Nthusa is geleë op 'n plaas met 800 hektaar ongerepte bosveld noord van die Soutpansberge. Hierdie boslodge is 'n jaglodge en bied ideale akkommodasie vir groepe, families of jaggeselskappe. Tot 11 selfsorg-gaste kan gerieflik hier tuisgaan.
Die lodge bestaan uit 4 slaapkamers, is volledig gemeubeleer, toegerus en beskik oor lugversorging. Daar is 'n losstande, en suite chalet. Die volledig toegeruste kombuis het 'n yskas, 'n groot boksvrieskas en 'n stoof. Al die nodige eetgerei en breekware word ook voorsien. Die ruim leefkamer het 'n TV en genoeg sitplek. Geniet 'n drankie by die grasdakvermaakarea met sy uitsig oor die swembad en die majestueuse Sandrivier. Die eiendom het ook 'n braaiplek en 'n boma.
Die lodge word elke dag skoongemaak deur die vriendelike personeel wat sal seker maak dat jou verblyf aangenaam is. Wildkyk en toere is ook beskikbaar op versoek.
Die kamers is as volg toegerus: Kamer Een met 1 dubbelbed en 'n en suite-badkamer; Kamer Twee het 2 enkelbeddens en 'n en suite-badkamer; Kamer Drie het 3 enkelbeddens en deel 'n badkamer met die vierdie kamer; Kamer Vier het 2 enkelbeddens. Die losstaande chalet het 2 enkelbeddens en 'n badkamer.
Farm Belleveuw, , Musina, 0900, Limpopo
https://travelground.imgix.net/AAEAAQAAAAAAAAAAAAAAJDU0M2YxMTAxLWQwZDgtNGIzYi04ODY3LWE0OTQyOWVjYWI5ZQ?w=1440&h=960&fit=crop&auto=format Vanaf R4 950 per nag (vir 11 persone) Farm Belleveuw Mopane 0900 Limpopo 086 999 0018 14:00-19:00 10:00 -22.626718567778 29.724295205669